钦定古今图书集成/明伦汇编/氏族典/第352卷 > 《廖用贤尚友录》 > 侯思止
## 钦定古今图书集成/明伦汇编/氏族典/第352卷 > 《廖用贤尚友录》 > 侯思止

按《唐书侯思止传》：“思止，雍州醴泉人。贫懒不治业，为
渤海高元礼奴，诡狠无良。恒州刺史裴贞笞吏，吏积
怨，教思止告舒王元名与贞谋反。付周兴鞫讯，皆夷
宗，拜思止游击将军。天授中，迁左台侍御史。来俊臣
弃故妻，逼娶太原王庆诜女，思止亦请娶赵郡李自
挹女，事下宰相，李昭德执不可，曰：‘俊臣往劫庆诜女，
已辱国，此奴复尔邪’？”榜杀之。